Document ID: 32012R0127

IZVEDBENA UREDBA KOMISIJE (EU) št. 127/2012
z dne 14. februarja 2012
o spremembi Izvedbene uredbe (EU) št. 540/2011 glede razširitve uporabe aktivne snovi metazaklor
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,
ob upoštevanju naslednjega:
(1)
Z Direktivo Komisije 2008/116/ES (2) je bila aktivna snov metazaklor vključena v Prilogo I k Direktivi Sveta 91/414/EGS (3) za uporabo kot herbicid v največjem odmerku 1,0 kg/ha samo vsako tretje leto na isti njivi. Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (4).
(2)
Dne 23. marca 2010 je eden izmed prijaviteljev, ki so zahtevali vključitev metazaklora v Prilogo I k Direktivi 91/414/EGS, zaprosil za spremembo posebnih določb, da bi se lahko metazaklor pogosteje uporabljal na isti njivi, ne da bi bil pri tem v obdobju treh let presežen najvišji skupni odmerek 1,0 kg/ha. Zahtevku so bile priložene dodatne informacije. Zahtevek je bil predložen Združenemu kraljestvu, ki je bilo z Uredbo Komisije (ES) št. 1490/2002 (5) določeno kot država poročevalka.
(3)
Država članica poročevalka je ocenila dodatne informacije, ki jih je predložil vlagatelj, in pripravila dopolnilo k osnutku poročila o oceni. Dopolnilo je dne 4. januarja 2011 predložila Komisiji, ki ga je posredovala ostalim državam članicam in Evropski agenciji za varnost hrane, da bi o njem izrazile pripombe. Osnutek poročila o oceni skupaj s tem dopolnilom so pregledale države članice in Komisija v okviru Stalnega odbora za prehranjevalno verigo in zdravje živali dne 24. januarja 2012 v obliki dopolnila k poročilu Komisije o pregledu za metazaklor.
(4)
Različne opravljene preiskave so pokazale, da dopolnilo k posebnim določbam o uporabi ne pomeni nobenih tveganj poleg že upoštevanih pri postopku odobritve metazaklora in v poročilu Komisije o pregledu za navedeno snov.
(5)
Prilogo k Izvedbeni uredbi (EU) št. 540/2011 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Sprememba Izvedbene uredbe (EU) št. 540/2011
V Prilogi se v stolpcu „Posebne določbe“, v vrstici 217 za metazaklor, del A nadomesti z naslednjim:
„DEL A
Registrira se lahko samo kot herbicid. Uporaba se omeji na skupni odmerek največ 1,0 kg metazaklora/ha v obdobju treh let na isti njivi.“
Člen 2
Uveljavitev
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. februarja 2012

Labels: 3
6